GEM Fest
GEM Fest — ელექტრონული მუსიკის ფესტივალი, რომელიც საქართველოში, ზღვისპირა კურორტ ანაკლიაში გიორგი სიგუას ინიციატივით 2015 წლიდან ტარდება. მისი სახელწოდების აბრევიატურა იშიფრება, როგორც „საქართველოს ელექტრონული მუსიკის ფესტივალი”. ფესტივალი მიზნად ისახავს, თავი მოუყაროს სხვადასხვა კულტურის წარმომადგენლებს, თანამედროვე ელექტრონული მუსიკის შემსრულებლებს.